《雅集分韵》
明代·高得旸

帝里春风早，金河冻雪消。
暗黄初著柳，新绿已平桥。
东阁情何限，西园景倍饶。
朋簪喜相盍，歌咏乐清朝。

作者简介：（?—1410）名一作德旸。明浙江钱塘人，字孟升，号节庵。迁居临安。洪武间，有司以文学荐，三为校官。永乐初，擢为宗人府经历，充《永乐大典》副总裁。九年，以解缙案，连累下狱，瘐死。有《节庵集》。